stanford-oval/wikipedia huggingface dataset:
פחת
פחת כלכלי

בהיבט הכלכלי, פחת הוא ההפרש בין שוויו של הנכס בתחילת התקופה הנאמדת לבין שוויו הכלכלי האמיתי בסוף אותה תקופה. הפחת הוא בדרך כלל חיובי, כלומר הנכס מאבד מערכו בתקופה, אך לעיתים מתקיים פחת שלילי, כלומר ערך הנכס עלה בתקופה.
הפחתה בשוויו של הנכס נובעת הן מגורמים פיזיים של התבלות, שחיקה והתכלות, והן מגורמים חיצוניים וסביבתיים שאינם קשורים בנכס עצמו. סיבות עיקריות לפחת:
התבלות הנכס עקב השימוש בו. דוגמה: מכונית, שערכה הולך ופוחת במשך השנים עקב בלאי מכני, עד להפיכתה לגרוטאה חסרת ערך.
התיישנות טכנולוגית. דוגמה: מחשב, גם אם יעמוד במחסן ארוז היטב, כך שמבחינה פיזית יישאר כחדש, ילך ויאבד מערכו עקב יציאה לשוק של מחשבים משוכללים יותר. ספרות מקצועית מתיישנת אף היא באופן דומה, משום שהתפתחות הידע המקצועי הופכת בהדרגה את הספר למיושן וחסר ערך.
שינויים סביבתיים. דוגמה: בנכס מקרקעין עשויה לחול הפחתת ערך כתוצאה משינוי בייעודי הקרקע ובשימושיה בסביבתו הקרובה.
לכל נכס קצב פחת משלו. למכשיר טכנולוגי מתקדם עשוי להיות פחת מהיר מאשר לכלי עבודה פשוט, ולבניין פחת איטי יחסית למיטלטלין. בחיי היחיד ובפרט בחיי העסק מובא בחשבון הפחת הכלכלי במסגרת הצורך השוטף להחליף מוצרים שהתבלו בחדשים.
פחת חשבונאי

בחשבונאות, חישוב הפחת מתבסס על שיטה לפיה נפרסות עלויות נכס על פני תקופת השימוש בו, כך שבכל תקופה חשבונאית תירשם הוצאה חלקית בגין השימוש בנכס בדוח רווח והפסד. הוצאות פחת נרשמות בהתאם לעקרונות חשבונאיים מקובלים. לא רושמים הוצאות פחת בגין נכס שאינו נמצא בשימוש (לדוגמה, נכס שטרם הופעל) או נכס שאינו מתבלה (לדוגמה, קרקע). הפחת החשבונאי אינו זהה לפחת הכלכלי המבוסס על השווי ההוגן של הנכס.
סך הפחת שנרשם כהוצאה עד למועד מסוים נקרא פחת נצבר. יתרת עלות הנכס להפחתה נקראת עלות מופחתת. החישוב מתבצע כך:
| 0 | 1 | 2 |
| --- | --- | --- |
| עלות הנכס |  |  XXX |
| פחת נצבר |  | (XXX) |
| עלות מופחתת |  |  XXX |
פחת חשבונאי > שיטות פחת

נהוג להפחית נכסים בהתאם לתקופת השימוש המתוכננת. ישנן מספר שיטות לחישוב הפחת, בהתאם לאופי הנכס:
סיכום ספרות השנים יורד: סיכום ספרות השנים שנותרו לנכס מחולק בסכום ספרות השנים שהנכס מיועד לשימוש.
לדוגמה, אם נתונה מכונה שעלותה 1,000 ש"ח (קרוי גם "בסיס הפחת") שנכנסה לשימוש ב-1 בינואר 2003 ושתקופת השימוש המוערך שלה הוא 4 שנים, סך הפחת שיירשם בכל שנה הוא כדלהלן:
| תקופה חשבונאית | הוצאות הפחת |
| --- | --- |
2003:  \ 1,000\times {4 \over 4+3+2+1}=400
2004:  \ 1,000\times {3 \over 10}=300
2005:  \ 1,000\times {2 \over 10}=200
2006:  \ 1,000\times {1 \over 10}=100
סיכום ספרות השנים עולה: סיכום ספרות השנים שהנכס בשימוש מחולק בסכום ספרות השנים שהנכס מיועד לשימוש.
קו ישר: פחת באחוז קבוע מראש מהמחיר המקורי של הנכס.
בנתוני הדוגמה לעיל, הוצאות הפחת השנתיות בכל אחת מ-4 התקופות יהיו:
 \ {1,000 \over 4}=250
קו ישר מתואם: פחת באחוז קבוע מראש כששווי הנכס מותאם למדד כלשהו.
אחוז קבוע מהיתרה: בשונה מ"פחת קו ישר" שבו מופחת שווי הנכס באחוז קבוע מהמחיר המקורי של הנכס, בשיטת זו שווי הנכס יופחת באחוז קבוע מתוך היתרה החדשה של שווי הנכס לאחר ניכוי הפחת משנה שעברה. בנתוני הדוגמה לעיל, יש צורך לחשב תחילה את אחוז הפחת שנתי באמצעות הנוסחה:
 \ r=\left(1-{\sqrt[{n}]{s \over c}}\right)\times 100
כאשר r הוא שיעור הפחת התקופתי, n הוא מספר התקופות, s הוא ערך השייר (מוסבר בהמשך) ו-c הוא עלות הנכס. אם נתון שערך השייר הצפוי הוא 100 שקלים, שיעור הפחת השנתי יהיה:
 \ \left(1-{\sqrt[{4}]{100 \over 1,000}}\right)\times 100=43.77\%
| תקופה חשבונאית | יתרה להפחתה | הוצאות הפחת | עלות מופחתת |
| --- | --- | --- | --- |
| 2003 | 1,000 |  \ 1,000\times 43.77\%=437.7 | 562.3 |
| 2004 | 562.3 |  \ 562.3\times 43.77\%=246.1 | 316.2 |
| 2005 | 316.2 |  \ 316.2\times 43.77\%=138.4 | 177.8 |
| 2006 | 177.8 |  \ 177.8\times 43.77\%=77.8 | 100 |
תפוקה: הסכום שיופחת יהיה בהתאם לתפוקת הנכס. השיטה מקובלת בעיקר לשם הפחתת מכונות תעשייתיות במפעלי ייצור (הפחתת קו ייצור).
בישראל, השיטה הנפוצה היא שיטת הקו הישר בשל פשטותו. שיעורי הפחת בשיטת הקו הישר המנויים בתקנות מס הכנסה הן סיבה נוספת - חברות מעדיפות להפחית את נכסיהן על פי דרישת מס הכנסה על מנת שלא יירשמו הוצאות שלא יוכרו כהוצאה לצורכי מס הכנסה.
פחת חשבונאי > ערך שייר

ערך שייר או ערך גֶרֶט מבטא את שווי הנכס בתום השימוש בו. במילים אחרות, זהו ערך הנכס במועד מכירה שנקבע מראש. מסיבה זו בדרך כלל מדובר באומדן. במידה שיש ערך שייר, יש לקחת אותו בחשבון בעת חישוב הפחת התקופתי על מנת שהעלות המופחתת בתום השימוש בנכס תהיה שווה לערך השייר. כלומר, יש להפחית את ערך השייר מבסיס הפחת. לדוגמה, בנתוני הדוגמה לעיל בשיטת הקו הישר, אם ערך השייר הוא 100 שקלים, שיעור הפחת השנתי יהיה:
 \ {(1,000-100) \over 4}=225
פחת לצורך מס

במדינות רבות, דיני המס קובעים את שיטת ושיעור הפחת המותר לניכוי, לכל סוג נכס, בעת חישוב ההכנסה לצורך מס של נישום. שיטת חישוב הפחת לצורך מס או שיעורו עשויים להיות שונים מאלו ששימשו לחישוב הפחת החשבונאי.
מקרה נפוץ בו קיים הבדל בין הפחת החשבונאי לבין הפחת לצורך מס הוא פחת מואץ שמשמעו "האצת" הפחת, כלומר הנכס מופחת על פני תקופה קצרה יותר. פחת מואץ נחשב הטבה במס, כי הוא מקטין את הרווח המדווח של החברה בטווח הקצר וכך מקטין את השווי המהוון של תשלומי המס.
כאשר ישנו הפרש בין הפחת החשבונאי לבין הפחת לצורך מס, יש צורך לתאם את ההפרש בדוח רווח והפסד מותאם לצורכי מס. הפרשים אלו הם אחת הסיבות להיווצרותם של מיסים נדחים.
בישראל, שיעורי הפחת לכל סוג נכס נקבעו בתקנות מס הכנסה. לדוגמה, שיעור הפחת השנתי על מחשבים הוא 33%, ריהוט - 6% וכלי רכב עד 3,000 ק"ג - 15%.
פליינאס

פליינאס (בערבית: طيران ناس, לשעבר נאס אייר) היא החברה לטיסות חסך הגדולה ביותר בסעודיה. המשרד הראשי של החברה ממוקם בריאד.
היסטוריה

חברת הטיסה "סעודיה" הייתה חברת התעופה היחידה במדינה עד 2006, כאשר בשנה זו ניתנו הרישיונות לחברות הלואו-קוסט נאס אייר וסאמה איירליינס. פעילות "נאס אייר" החלה בסוף 2007. במקביל, החברה הזמינה רכישת 20 מטוסים ממשפחת איירבוס A320.
בנובמבר 2013 נאס אייר שינתה את שמה ל"פליינאס". בינואר 2017 פליינאס חתמה על הסכם להזמנת 80 מטוסי איירבוס A320neo שמסופקים באופן הדרגתי מ-2018 עד 2026. המטוס הראשון ממהזמנה אכן הגיע בנובמבר 2018.
יעדים

היעדים הראשונים של החברה בעת הקמתה היו אסיוט ושארם א-שייח' במצרים. בשנת 2011 פליינאס פתחה שלושה קווים בטורקיה: אדנה, אנטקיה ואיסטנבול. בפברואר 2013 נחנך קו בין ינבוע לדמאם. באותו חודש נחנך קו מדמאם לחרטום (הקו הבינלאומי הראשון לדמאם).
בפברואר 2014 פליינאס הציגה תוכנית לטיסות לואו קוסט בין ג'דה ליעדים באפריקה, אסיה ואירופה, וכן לטיסות מוזלות לתיירים דתיים לסעודיה. במרץ 2014 החלה החברה לחכור מטוסי איירבוס A330. באותה העת פליינאס גם תכננה להוסיף את ה-Airbus A350 לצי שלה.
פליינאס היא חברת הלואו-קוסט הראשונה שהפעילה קו בין סעודיה לממלכה המאוחדת, כשהשיקה את הטיסות מג'דה לנמל התעופה לונדון גטוויק. קו זה, שנחנך ב-2014, היה גם הקו האירופי הראשון של פליינאס. באותה העת תוכננו קוים גם לג'קרטה, קואלה לומפור, קזבלנקה, מנצ'סטר, קהיר, איראן, הודו, סין, הפיליפינים, ניגריה, דרום אפריקה, צרפת, ארצות הברית ואיסלמבאד.  במאי 2014 מנצ'סטר הפכה ליעד השני בבריטניה, אך פעילות הקו הופסקה לאחר שלושה חודשים בלבד. באוקטובר הופסקו רוב הטיסות הארוכות מסיבות כלכליות.
יעדים > הסכמי קוד

לפלייאנאס יש הסכם שיתוף קוד עם איתיחאד איירווייז מ-2012. במאי 2016 חתמה החברה על הסכם שיתוף קוד עם פגאסוס איירליינס.
בפברואר 2020 פליינאס הצטרפה ליאט"א.
הערות שוליים

↑  "flynas Headquarters". Flynas. אורכב מ-המקור ב-2 ביולי 2017. {{cite web}}:  (עזרה)
1 2  "Saudi's flynas takes delivery of first A320neo". ArabianBusiness.com (באנגלית).
↑  "Nasair launches its first flights from Dammam to Yanbu and Khartoum, launched a new sales office in Jubail to serve Nasair customers in the region" (הודעה לעיתונות). Flynas. 25 בפברואר 2013. אורכב מ-המקור ב-1 באפריל 2014. {{cite press release}}:  (עזרה)
↑  Altuwaijri, Nada (18 בדצמבר 2013). "Saudi low-cost carrier plans expansion into Europe, Asia". Al Arabiya News. {{cite news}}:  (עזרה)
↑  "Official statement from flynas regarding Global Flight Program flight suspension" (הודעה לעיתונות). Flynas. 15 באוקטובר 2014. אורכב מ-המקור ב-29 באוקטובר 2014. {{cite press release}}:  (עזרה)
↑  "flynas W14 Network Changes". Airline Route. 24 באוקטובר 2014. אורכב מ-המקור ב-24 באוקטובר 2014. {{cite web}}:  (עזרה)
↑  "Flynas and Pegasus code share details" (הודעה לעיתונות). Pegasus Airlines. 11 במאי 2016. אורכב מ-המקור ב-20 במאי 2016. {{cite press release}}:  (עזרה)
↑  "Saudi carrier Flynas joins IATA | Airlines". airlines.iata.org. נבדק ב-2020-02-25.
פגיעת ראש

| --- | --- |
 טיפול:  mannitol hexanitrate 
 קישורים ומאגרי מידע
 eMedicine:  1163653 
 MeSH:  D006259
 סיווגים
 ICD-10:  S09 
 
פגיעת ראש היא מצב של טראומה גופנית בה הראש נחבל. פגיעת ראש אינה כרוכה תמיד בפגיעה של המוח, אך לעיתים קרובות נוצר זעזוע מוח כתוצאה מכך.
פגיעות ראש באוכלוסייה עומדות על כ-300 מקרים לקבוצה של כ-100,000 בשנה (0.3% מהאוכלוסייה). שיעור התמותה ממנה הוא כ-25 מ-100,000 בארצות הברית ו-9 מ-100,000 בבריטניה.[דרוש מקור][מפני ש...]
פגיעות ראש הן הגורם המוביל למוות בטראומה. מאחר שהראש לא מקובע, שכיחות הפגיעות גדולה יותר. בקינמטיקה של תנועה - הגוף נבלם אך הראש ממשיך לנוע והוא שסופג את עיקר הפגיעה.
גורמים נפוצים

פגיעות ראש חבלתיות שכיחות בעיקר בקרב פעוטות עד גיל 4, בקרב בני נוער בסוף שנות העשרה ובקרב מבוגרים מעל גיל 65. בקרב הפעוטות והמבוגרים הגורם הנפוץ ביותר הוא נפילה בעוד בקרב בני הנוער תאונות דרכים, הן הגורם המרכזי לפגיעות כאלו.
גורמים נפוצים נוספים לפגיעות ראש הם פגיעות המתרחשות בתוך הבית, תקיפות וחבטות אל עבר הראש במכוון על ידי גורם כלשהו (כמו במקרי שוד). גם תאונות אופניים הם גורם שכיח לפגיעות ראש, בייחוד בקרב ילדים.
פגיעות ראש הן הסיבה השכיחה ביותר למוות באנשים מתחת לגיל 45 במדינות מפותחות. הן מהוות את סיבת המוות בכ־50% מהמקרים של תאונות הדרכים.
סוגים של פגיעות ראש

פגיעות ראש פוגעות בעיקר בקרקפת, במוח ובגולגולת.
סוגים של פגיעות ראש > צורות פגיעה

ניתן לחלק את הפגיעה במוח לשתי צורות:
פגיעה מוקדית - פגיעה בחלק ממוקד בראש.
פגיעה מפושטת - פגיעה הנפרשת לאורך שטח נרחב של הראש.
סוגים של פגיעות ראש > סוגי מקרים

מקרים של פגיעות ראש מתחלקים לשני סוגים:
פגיעת ראש סגורה - מקרה בו אין שבר בגולגולת ולא נגרם נזק למוח, זאת מכיוון שהגולגולת, יחסית לעצמות אחרות בגוף, היא עצם קשה מכיוון שהיא מתוכננת להגן בצורה מיטבית על המוח. (החלק הקשיח ביותר בגולגולת הוא המצח).
פגיעת ראש פתוחה - פגיעה בה נוצר שבר בגולגולת, או מצב שבו חפץ כלשהו חודר את הגולגולת וגם את קרום המוח, אך לא תמיד יגרם נזק למוח עצמו. פגיעה זו תלווה לרוב בדימומים רבים עקב קריעה של כלי דם בראש.
הבעיות שלאחר פגיעת ראש

רוב הבעיות שקורות לאחר פגיעת ראש הן:
שבר בגולגולת.
חתכים בעור הקרקפת.
דימומים פנימיים תוך-גולגולתיים - כתוצאה מקריעה של רשת הנימים הפרוסה על המוח.
טראומה גופנית לראש.
אפילפסיה - במקרים של חבלה תוך מוחית.
זעזוע מוח - הגולגולת פוצעת את רקמת המוח או את כלי הדם שבו והנזק עלול לגרום לחוסר הכרה רגעי שאחריו אמנזיה (שיכחון) קלה או ארוכת טווח.
דיסארטריה - אופן הדיבור המיוחס לנפגעי ראש.
עלייה בלחץ התוך-גולגולתי ובפרט לחץ דם ונוזלים על גזע המוח
זיהומים
גירוי העצב התועה (וואגוס - vagus) המתבטא בהקאה בשלב הראשון ועלול לגרום להאטת קצב הלב עד כדי מוות. לפיכך, אם נפגע ראש הקיא יש להשגיח על מצב הערנות שלו.
פגיעת ראש בילדים

פגיעת ראש בילדים היא טראומה גופנית של הראש המתאפיינת במספר גורמים והשפעות ייחודיים, הנבדלים מתופעות שכיחות במקרים של פגיעות ראש בקרב מבוגרים.
בישראל הסטטיסטיקה מצביעה על כך שכמחצית מהילדים שאושפזו עקב טראומה (48%), היו עם פגיעת ראש כלשהי (לעומת כ-22% מקרב המבוגרים). כ-10% מהם היו עם פגיעות ראש חמורות.
הפגיעה הראשונית היא זו שנגרמת כתוצאה מהמכה עצמה או כתוצאה משינויי תאוצה הגורמים לחבלת המוח בגולגולת או דימום תוך-גולגולתי. בילדים הגולגולת רכה יותר ופלסטית, ולכן אינה מחזירה את האנרגיה חזרה למוח (פגיעת ראש דו-צדדית). אזור החבלה השכיח יותר במוח הוא אזור ה-"coup", האזור הקדמי של הראש ולא צידו האחורי ("countercoup") כמו שקורה לרוב במבוגרים, כתוצאה מחבלת הראש הראשונית.
תסמיני חבלות ראש קשות אצל ילדים עלולות לעיתים להטעות, תפקודו החיצוני של הילד אינו יכול להעיד על הסכנה המתרחשת במוח לאחר הפגיעה, לעיתים לאחר זמן מה מהרגע שהילד נחבל, הוא עלול להיראות מתפקד בצורה נורמלית כלפי חוץ, עד להופעת תסמינים. כחלק מפגיעה קשה מחבלת הראש, מתחוללים שינויים רב מערכתיים הגורמים לירידת לחץ הדם, ירידה ברמת החמצון של הדם ועליה בחומציות הדם. כל אלו יכולים לגרום לפגיעות שניוניות במוח ובשאר אברי הגוף בנוסף לטראומה הגופנית הראשונית.
שינויים דלקתיים שקורים לאחר הפציעה באזורים המקומיים במוח מחמירים אף הם את הנזק. נוירוטרנסמיטורים אקסיטטורים (חומרים מחמצנים), נפלטים מתוך התאים שנפגעו בחבלה הראשונית וגורמים נזק סביבתי ניכר לתאים השכנים. כתוצאה מכך נוצרת בצקת מוחית, הלחץ התוך-גולגולתי עולה, ואספקת הדם לתאי המוח הבריאים נפגמת.
כך גם לחץ הדם שלוחץ על רקמת המוח העדינה והלחץ הפיזי על המוח, עלול להוביל למצב כללי לא טוב, לכאבי ראש עזים, להקאות ובהמשך, אף איבוד הכרה, לעילפון ולפרכוסים.
ישנם מחקרים הטוענים כי פגיעת ראש בילדות עלולה אף לגרום לשינוי אישיותו של הילד.
שכיחותן של פציעות הראש בילדים היא די קבועה לאורך הילדות, אך עולה באופן תלול בגיל ההתבגרות, בעיקר בקרב בנים.
ראו גם

פגיעת ראש דו-צדדית
הערות שוליים

↑  ד"ר דני הופיין, שכיחותן הגבוהה של פגיעות ראש מחייבת השקעת משאבים להשבת הנפגעים למעגל החיים, באתר הארץ, 28 בנובמבר 2010
1 2  נתונים מרישום טראומה בישראל, 2002
↑  נפילות הן הגורם הרביעי לתמותת ילדים מתחת לגיל 17, באתר Reufa.info,‏ 6 באוקטובר 2008 (גרסת ארכיון בארכיון האינטרנט)
↑  עופר מאיר והסוכנויות, מחקר: פציעות ראש בילדים גורמות ל"שינוי אישיות" בעתיד, באתר ynet, 24 במאי 2004
| --- | --- |
בקרת זהויות :  NKC: ph297135 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
הגולגולת היא המונעת העיקרית של נזק רציני למוח בעת פגיעת ראש
פלונטר (שיר)

| --- | --- |

 סינגל בביצוע התקווה 6
 יצא לאור:  2 באוגוסט 2021
 פורמט:  הזרמת מוזיקה • הורדה דיגיטלית
 סוגה:  ראפ, פופ
 שפה:  עברית
 אורך:  3:07
 חברת תקליטים:  הליקון
 כתיבה:  עמרי גליקמן, סתיו בגר
 לחן:  עמרי גליקמן, סתיו בגר
 הפקה:  סתיו בגר
פלונטר הוא סינגל של הלהקה הישראלית התקווה 6, שיצא לאור ב-2 באוגוסט 2021.
רקע וכתיבה

השיר נכתב והולחן בשיתוף פעולה בין סולן הלהקה עמרי גליקמן למעבד והמפיק סתיו בגר. השיר עוסק גבר ואשה המנהלים מערכת יחסים פגומה אשר נגררת רק מכוח ההרגל. הגבר מנסה להסביר לאשה שהקשר שלהם הפך כבר מזמן לפלונטר.
השיר יצא מלווה בקליפ אנימציה מבית סטודיו אינסייט.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  ישראל | מדיה פורסט ישראל | 8 |  |
הערות שוליים

↑  אתר חברת הליקון
↑  מדיה פורסט, ‏7 באוגוסט 2021
פלוריאן נידרלכנר

פלוריאן נידרלכנר (בגרמנית: Florian Niederlechner, נולד ב-24 באוקטובר 1990 באברסברג שבגרמניה) הוא כדורגלן גרמני המשחק בעמדת החלוץ בהרטה ברלין.
קריירת מועדונים

הקריירה של נידרלכנר אינה נחשבת לשגרתית במונחים של שחקן בבונדסליגה. נידרלכנר שיחק כנער במינכן 1860, ושוחרר בגיל 13 מהמועדון משום שהיה צנום מדי ואטי מדי. עד לגיל 21 שיחק נידרלכנר בעיקר במועדוני חובבים, ובמקביל לכך ששיחק במועדון פ.צ. פלקה מרקט שוואבן, למד נידרלכנר תעשייה וניהול. בשנת 2010 עבר נידרלכנר לשחק בליגה האזורית הבווארית כששיחק בפ.צ. איסמנינג, שם הצליח והבקיע 19 שערים בעונה, ותוך עונה מצא את עצמו באונטרהאכינג, ששיחקה בליגה השלישית, וסבלה מקשיים כלכליים שאילצו אותה להסתמך בעיקר על כישרונות צעירים. נידרלכנר המשיך להבקיע במספרים יפים באונטרהאכינג, כאשר בעונת 2011/12 הבקיע שמונה שערים, ושמונה שערים נוספים במחצית הראשונה של עונת 2012/13. בפגרת החורף של עונת 2012/13 חתם נידרלכנר בפ.צ. היידנהיים ששיחקה אז בליגה השלישית. בעונת 2013/14 העפיל נידרלכנר עם היידנהיים אל הבונדסליגה השנייה. בעונת 2014/15 הבקיע נידרלכנר 15 שערים ובישל עשרה, וסייע להיידנהיים לסיים במקום השמיני המפתיע בבונדסליגה השנייה.
בקיץ 2015 חתם נידרלכנר במיינץ 05 תמורת דמי העברה של 2 מיליון אירו, וערך את הבכורה שלו בבונדסליגה. נידרלכנר ערך 12 הופעות במדי מיינץ במחצית הראשונה של עונת 2015/16, אך לא מצא את הרשת, ובפגרת החורף הושאל לעונה וחצי לפרייבורג ששיחקה בבונדסליגה השנייה והתמודדה על העלייה לבונדסליגה. נידרלכנר הצליח במשימתו עם פרייבורג והעפיל עם המועדון לבונדסליגה כאשר הוא מבקיע שמונה שערים בחצי עונה. בעונת 2016/17 נידרלכנר המשיך להציג יכולת גבוהה במדי פרייבורג והבקיע מספר שערי ניצחון בבונדסליגה, וסייע לפרייבורג לסיים עונה במקום השביעי המפתיע ולהשיג כרטיס למפעל הליגה האירופית. במאי 2017, בתום תקופת ההשאלה, נרכש נידרלכנר ממיינץ על ידי פרייבורג. בעונת 2017/18 נפצע נידרלכנר במחזור העשירי ולא שב לשחק עד תום העונה, כשעד אז הבקיע שני שערי ליגה. בעונת 2018/19 חזר נידרלכנר להרכב, והבקיע ארבעה שערי ליגה.
בקיץ 2019 חתם נידרלכנר על חוזה לשלוש שנים ב אאוגסבורג. בהופעת הבכורה שלו בליגה, הבקיע נידרלכנר שער יתרון בדקה הראשונה מול בורוסיה דורטמונד במחזור הפתיחה של עונת 2019/20, אך דורטמונד ניצחה לבסוף 1–5.
תארים > פרייבורג

אליפות הבונדסליגה השנייה: 2015/16
פלוריאן קליין

פלוריאן קליין (נולד ב-17 בנובמבר 1986) הוא כדורגלן אוסטרי, המשחק בעמדת המגן.
קריירת מועדונים

קליין החל לשחק כדורגל בספטמבר 1994, בקבוצת הילדים של ל.א.ס.ק. לינץ. הוא עבר בכל מחלקות הנוער של המועדון, עד אשר קודם לסגל הבכיר של הקבוצה ביולי 2004. לפני כן, הספיק לשחק כמושאל לעונת 04–2003 בקבוצת בלאו-וייס לינץ. אחרי 14 שנים במועדון ילדותו, 163 משחקי ליגה ו-13 שערים, קליין חתם ב-30 באפריל 2009 על חוזה לשנתיים בקבוצת אוסטריה וינה. ב-2012 עבר לשחק בשורות רד בול זלצבורג. במדי רד בול, קליין היה שותף לזכייה בדאבל המקומי לעונת 14–2013. אחרי שפג חוזהו בזלצבורג, חתם ב-1 ביולי 2014 בשורותיה של שטוטגרט הגרמנית בהעברה חופשית. בעונת 2015/16 נשר קליין עם שטוטגרט לבונדסליגה השנייה. ב-23 באוגוסט 2017 חזר קליין לאוסטריה וינה.
קריירה בינלאומית

אחרי ששיחק בנבחרות האוסטריות הצעירות, קליין ערך את הופעת הבכורה שלו עבור הנבחרת האוסטרית ב-19 במאי 2010, במשחק מול קרואטיה.
פליימוביל: הסרט

| --- | --- |

 מבוסס על:  פליימוביל 
 בימוי:  לינו דיסלבו 
 הופק בידי:  אייטון סומאש דימיטרי ראסאם אלקסיס וונארב אקסל וון מיידל מוריץ בורמן
 תסריט:  גרג ארב, ג'יסון אורמלנד 
 שחקנים ראשיים:  אניה טיילור-ג'וי גבריאל בייטמן דניאל רדקליף ג'ים גפיגן מייגן טריינור אדם למברט ונדי מקלנדון-קובי
 מדבבים:  דניאל רדקליף מייגן טריינור ג'ים גפיגאן אדם למברט 
 מוזיקה:  הטיור פררה 
 צילום:  André Turpin 
 מדינה:  צרפת גרמניה ארצות הברית
 חברת הפקה:  Method Animation Wild Bunch Pathé Morgen Studios
 חברה מפיצה:  Pathé (צרפת)
 שיטת הפצה:  וידאו על פי דרישה 
 הקרנת בכורה:  צרפת 7 באוגוסט 2019 ארצות הברית 6 בדצמבר 2019
 משך הקרנה:  110 דק' 
 שפת הסרט:  אנגלית 
 סוגה:  סרט הרפתקאות, סרט קומדיה, סרט מונפש למחצה 
 הכנסות באתר מוג'ו:   playmobil
 אתר רשמי
 דף הסרט ב־IMDb
 
פליימוביל: הסרט (באנגלית: Playmobil: The Movie) הוא סרט הרפתקאות-קומי צרפתי  באנימציית תלת-ממד שיצא לאקרנים ב-7 באוגוסט 2019. הסרט מבוסס על מותג הצעצועים "פליימוביל".
תקציר העלילה

ההורים של מרלה ואחיה הקטן צ'ארלי נהרגים בתאונה. לאחר 4 שנים מרלה וצ'ארלי נשאבים לעולם פליימוביל. שם צ'ארלי נחטף ומרלה יוצאת למסע מלא הרפתקאות כדי להציל את אחיה. בדרך היא עוברת במערב הפרוע, פוגשת את נהג המשאית דאל, את הסוכן החשאי רקס דאשר ורובוט ידידותי.
שחקנים

אניה טיילור-ג'וי בתפקיד מרלה
גבריאל בייטמן בתפקיד צ'ארלי
שחקנים > מדבבים

דניאל רדקליף - רקס דאשר, סוכן סודי
ג'ים גפיגן - דאל, נהג משאית המזון
מייגן טריינור - הפיה הטובה
אדם למברט - הקיסר מקסימוס
ונדי מקלנדון-קובי
הפצה

הסרט עלה לאקרנים בצרפת ב-7 באוגוסט 2019, ובארצות הברית ובארצות נוספות ב-6 בדצמבר 2019.
הסרט נכשל בקופות וזכה לביקורות שליליות.
הערות שוליים

↑  D'Alessandro, Anthony (16 באוקטובר 2018). "'Angry Birds 2' To Fly In Late Summer 2019". {{cite web}}:  (עזרה)
פלוריאן נויהאוס

פלוריאן נויהאוס (בגרמנית: Florian Neuhaus, נולד ב-16 במרץ 1997 בלנדסברג אם לך שבגרמניה) הוא כדורגלן גרמני המשחק בבורוסיה מנשנגלדבך ובנבחרת גרמניה בעמדת הקשר.
קריירת מועדונים

נויהאוס שיחק בנוער של מינכן 1860. במרץ 2016 החל נויהאוס לשחק בקבוצת המילואים של המועדון, ובעונת 2016/17 עבר לשחק בקבוצה הבכירה. נויהאוס ערך 12 הופעות בעונת 2016/17, בה מינכן 1860 שיחקה בבונדסליגה השנייה, וסיים עם הקבוצה במקום ה-16 שהוביל למבחני הישרדות מול יאן רגנסבורג שסיימה שלישית בליגה הגרמנית השלישית. במשחק הראשון מבין השניים, שנערך ברגנסבורג, הבקיע נויהאוס את השער למינכן 1860, והמשחק הסתיים בתיקו 1-1. בגומלין הפסידו מינכן 1860 ונויהאוס 0–2 באליאנץ ארנה ונשרו לליגה השלישית.
נויהאוס לא נשאר במינכן 1860 לאחר ירידת הליגה, וחתם בקיץ 2017 בבורוסיה מנשנגלדבך מהבונדסליגה. מיד עם רכישתו, הושאל נויהאוס לפורטונה דיסלדורף מהבונדסליגה השנייה, והיה שחקן מפתח בעונת 2017/18 בה פורטונה דיסלדורף העפילה לבונדסליגה, כשהוא ערך 27 הופעות, בהן הבקיע שישה שערים. בקיץ 2018 סיים נויהאוס את תקופת ההשאלה בדיסלדורף וחזר לבורוסיה מנשנגלדבך. בעונת 2018/19 הפך נויהאוס לשחקן הרכב קבוע בבורוסיה מנשנגלדבך, ונחשב לאחד הצעירים המבטיחים בכדורגל הגרמני. את שערו הראשון בבונדסליגה הבקיע נויהאוס בדצמבר 2018 בניצחון 0–3 על שטוטגרט. בעונת 2019/20 קיבע נויהאוס את מעמדו בבורוסיה מנשנגלדבך, הבקיע ארבעה שערים ב-30 הופעות, וסייע לקבוצתו לסיים במקום הרביעי ולהבטיח מקום בעונת 2020/21 בליגת האלופות.
קריירה בינלאומית

נויהאוס השתייך לסגל גרמניה עד גיל 20, ולאחר מכן ערך 17 הופעות במדי נבחרת גרמניה בכדורגל עד גיל 21 תחת המאמן שטפן קונץ, בהן הבקיע שער אחד. ב-6 באוקטובר 2020 ערך נויהאוס את הופעת הבכורה שלו במדי נבחרת גרמניה הבוגרת, והבקיע שער בתיקו 3-3 מול טורקיה במשחק ידידות. במאי 2021 אף זומן לסגל הנבחר לקראת יורו 2020.
פלוריאן יוזפזון

פלוריאן יוזפזון (נולד ב-9 בפברואר 1991) הוא כדורגלן סורינאמי המשחק בעמדת החלוץ בקווילי-רוואן.
קריירת מועדונים

יוזפזון ערך את הופעת הבכורה בקבוצה הבוגרת של אייאקס בעונת 11–2010. חתם על הארכת חוזה עם הקבוצה ביוני 2011 ונשלח בהשאלה לעונת אחת לקבוצת נאק ברדה.
שנה לאחר מכן עבר לוואלבייק וביולי 2013 חתם בשורותיה של פ.ס.וו. איינדהובן, שם הוא משחק עם המספר 14 על חולצתו, ומופיע לסירוגין גם בקבוצת המילואים של המועדון המתחרה בליגה ההולנדית השנייה.
ליוזפזון 10 הופעות בנבחרות הצעירות של הולנד. בשנת 2021, הצטרף לנבחרת סורינאם. ב-27 במרץ, ערך את הופעת הבכורה שלו בנבחרת בניצחון 0–6 נגד ארובה בו אף כבש את שער הבכורה שלו בנבחרת.
תארים

אליפות הולנד: 2010/2011
אליפות הולנד (2): 2014/2015, 2015/2016
פלנוקרניה

| פלנוקרניה |
| --- | --- |

תקופה
פלאוקן 61.6–56 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: תנינאים
משפחה:: Planocraniidae
סוג:: פלנוקרניה
מינים
 P. datangensis  P. hengdongensis
שם מדעי
 Planocrania

פלנוקרניה (שם מדעי: Planocrania) הוא סוג נכחד של דמוי-תנינאי שחי בתקופת הפלאוקן, בתחילת עידן הקנוזואיקון שלפני 61.6 עד 56 מיליון שנה. הסוג מכיל 2 מינים: Planocrania datangensis ו-Planocrania hengdongensis שמאובניהם התגלו בסין ב-1976, כשאחד התגלה בגואנגדונג ואחד בחונאן.
סוג זה היה דומה לתנין מודרני אך בעל גפיים גבוהות יותר ולסתות מעוצבות אחרת, אשר העידו שבעליהם היה יבשתי בדומה לתנינים של תחילת הפלאוגן ושל המזוזואיקון. הוא היה קרוב לסוג פריסטיכאמפסוס ובעבר סברו שהשתייך למשפחה פריסטוכאמפסיים (Pristichampsidae), אף שכיום הוא משויך למשפחה פלנוקרניים.
תנינאי זה נע על הקרקע והיה כנראה טורף גדול ומהיר שניזון מיונקים וזוחלים קטנים בביצות סין. הוא החל להיכחד עם סוף הפלאוקן, אולי בשל יובש נרחב שהחל בעת האאוקן.
פיל לבן (מוטציה)

פיל לבן כפי שמוצג בציור תאילנדי
פיל לבן (באנגלית: White elephant; ידוע גם כפיל לבקן), הוא מופע גנטי נדיר בקרב הפיליים המצוי בעיקר אצל הפיל האסייתי ובמידה פחותה יותר גם אצל הפיל האפריקני. הפיל הלבן מאופיין בצבע בהיר מאוד יחסית לפרטים רגילים כתוצאה ממפגש של גנים רצסיביים הגורם ללבקנות. הפיל הלבן אינו נחשב למין נפרד ואינו בסכנת הכחדה, למרות נדירותו. אף על פי שהפילים הלבנים תוארו לעיתים קרובות צחים כשלג, בפועל עורם אינו בהיר עד כדי כך וצבעם בדרך כלל חום אדמוני דהוי הנראה כוורדרד בעת שהפיל רטוב. הפילים הלבנים נחשבים בקרב עמים שונים במדינות הודו-סין לפילים קדושים שהמלאכה בהם אסורה ורבים מהם מצויים בחצרות מלכים. בהשראת העלות הגבוהה של החזקת הפיל הלבן נטבע גם הביטוי פיל לבן המתאר דבר שעלות החזקתו גבוהה ולא רווחית.
"רוסתם מושך את שליט סין מפילו הלבן" - מיניאטורה פרסית (אנ') משאהנאמה
צבע

בניגוד למוטציות אחרות כמו טיגריס לבן, צבע העור של הפיל אינו באמת בצבע הלבן, אך הוא הרבה יותר בהיר מזה של פילים רגילים ויכול לנוע בין אפור בהיר עד לורוד. הועלתה השערה שהצבע הלבן נובע בשל חוסר מלנין - פיגמנט שקובע את צבע העור, השיער והעיניים, ואשר חסרונו משפיע על צבעם של בעלי חיים רבים כיונקים, עופות וזוחלים. הסיבה העיקרית היא כנראה נוכחות של גן רצסיבי, אשר משפיע על הפילון הנולד בעת ששני ההורים נשאים של גן זה. בהתחשב בתהליך הירידה במספר הפילים הרגילים בעולם, שכיחות הרבייה בין פילים נשאים עשויה להתרחש בתדירות גבוהה יותר, וכתוצאה מכך הפילים הלבנים יהיו כנראה תופעה שכיחה יותר.
באסיה

מאז ימי קדם הפילים הלבנים נחשבו למקודשים במספר מדינות אסייתיות.